# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC CARIMAR SRL**, cu sediul în Str. com Forasti, Nr. 68C, Oniceni, Judetul Suceava, , înregistrată la APM Suceava cu nr. 7139/24.07.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 14.08.2015, că proiectul ***Balastiera Drăguşeni*** propus a fi amplasat în com. Drăguşeni nu se supune evaluării impactului asupra mediului şi **se supune evaluării adecvate.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Lucrările propuse constau în:

- scopul investiţiei este regularizarea şi decolmatarea albiei minore a râului Moldova şi mărirea secţiunii de scurgere;

- perimetrul Drăguşeni este situate pe raza localităţii Drăguşeni, în albia minoră a râului Moldova, pe malul stâng, la 340 m sud-vest de frontul de captare al com. Drăguşeni şi la cca. 2,2 km amonte de podul ce face legătura între localităţile Drăguşeni şi Ungheni, între bornele CSA 71-69;

- accesul în perimetrul de exploatare se va realize din DN 2 Suceava-Roman, pe un drum local şi un drum de explotare pe malul stâng al râului Moldova;

- perimetrul de exploatare are formă poligonală cu suprafaţa de 20000 mp, cu Lmed= 416 m şi lmed= 50 m; adâncimea maximă de exploatare va fi de 2,45 m, iar cea medie va fi de 2,16 m, fără a coborî sub cota naturală a talvegului râului;

- pilieri de siguranţă:- 2,2 km faţă de podul ce face legătura între localităţile Drăguşeni şi Ungheni;

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0363-Râul Moldova între Oniceni şi Miteşti.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0363-Râul Moldova între Oniceni şi Miteşti.**

c) Necesitatea stabilirii dacă proiectul propus afectează aria protejată **NATURA 2000 ROSCI 0363- Râul Moldova între Oniceni şi Miteşti.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**